CELEX: 22005D0129
Language: sl
Date: 2005-09-30 00:00:00
Title: Sklep Skupnega odbora EGP št. 129/2005 z dne  30. septembra 2005  o spremembi Protokola 31 k Sporazumu EGP o sodelovanju na specifičnih področjih zunaj štirih svoboščin

22.12.2005   
            
            
               SL
            
            
               Uradni list Evropske unije
            
            
               L 339/55
            
         
      SKLEP SKUPNEGA ODBORA EGP
   
   št. 129/2005
   z dne 30. septembra 2005
   o spremembi Protokola 31 k Sporazumu EGP o sodelovanju na specifičnih področjih zunaj štirih svoboščin
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 90/2004 z dne 8. junija 2004 (1).
            
         
               (2)
            
            
               Primerno je razširiti sodelovanje pogodbenic Sporazuma, tako da se vključi Sklep Evropskega parlamenta in Sveta št. 456/2005/ES z dne 9. marca 2005 o vzpostavitvi večletnega programa Skupnosti za boljšo dostopnost, uporabnost in izkoriščenost digitalnih vsebin v Evropi (2).
            
         
               (3)
            
            
               Protokol 31 k Sporazumu je zato treba spremeniti tako, da se omogoči začetek tega razširjenega sodelovanja 1. januarja 2005 –
            
         SKLENIL:
   Člen 1
   V členu 2(5) Protokola 31 k Sporazumu se doda naslednja alinea:
   
               „—
            
            
               
                  32005 D 0456: Sklep Evropskega parlamenta in Sveta št. 456/2005/ES z dne 9. marca 2005 o vzpostavitvi večletnega programa Skupnosti za boljšo dostopnost, uporabnost in izkoriščenost digitalnih vsebin v Evropi (UL L 79, 24.3.2005, str. 1).“
            
         Člen 2
   Ta sklep začne veljati dan po zadnjem uradnem obvestilu Skupnega odbora EGP v skladu s členom 103(1) Sporazuma (3).
   Uporabljati se začne 1. januarja 2005.
   Člen 3
   Ta sklep se objavi v oddelku EGP in Dopolnilu EGP Uradnega lista Evropske unije.
   
      V Bruslju, dne 30. septembra 2005
      
         
            Za Skupni odbor EGP
         
         
            Predsednik
         
         Njegova presvetla visokost princ Nikolaus von LIECHTENSTEIN
         
      
   
   
      (1)  UL L 349, 25.11.2004, str. 52.
   
      (2)  UL L 79, 24.3.2005, str. 1.
   
      (3)  Navedena ni nobena ustavna zahteva.